CELEX: 32019D1728
Language: fi
Date: 2019-10-15 00:00:00
Title: Komission täytäntöönpanopäätös (EU) 2019/1728 annettu 15 päivänä lokakuuta 2019, Euroopan parlamentin ja neuvoston direktiivin 2009/48/EY tueksi laadituista leluja koskevista yhdenmukaistetuista standardeista

16.10.2019   
               
               
                  FI
               
               
                  Euroopan unionin virallinen lehti
               
               
                  L 263/32
               
            
         KOMISSION TÄYTÄNTÖÖNPANOPÄÄTÖS (EU) 2019/1728
         annettu 15 päivänä lokakuuta 2019,
         Euroopan parlamentin ja neuvoston direktiivin 2009/48/EY tueksi laadituista leluja koskevista yhdenmukaistetuista standardeista
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eurooppalaisesta standardoinnista, neuvoston direktiivien 89/686/ETY ja 93/15/ETY sekä Euroopan parlamentin ja neuvoston direktiivien 94/9/EY, 94/25/EY, 95/16/EY, 97/23/EY, 98/34/EY, 2004/22/EY, 2007/23/EY, 2009/23/EY ja 2009/105/EY muuttamisesta ja neuvoston päätöksen 87/95/ETY ja Euroopan parlamentin ja neuvoston päätöksen N:o 1673/2006/EY kumoamisesta 25 päivänä lokakuuta 2012 annetun Euroopan parlamentin ja neuvoston asetuksen (EU) N:o 1025/2012 (1) ja erityisesti sen 10 artiklan 6 kohdan,
         sekä katsoo seuraavaa:
         
                     (1)
                  
                  
                     Euroopan parlamentin ja neuvoston direktiivin 2009/48/EY (2) 13 artiklan mukaisesti lelujen, jotka ovat yhdenmukaistettujen standardien, joiden viitetiedot on julkaistu Euroopan unionin virallisessa lehdessä, tai niiden osien mukaisia, oletetaan olevan kyseisten standardien tai niiden osien kattamien, mainitun direktiivin 10 artiklassa ja liitteessä II säädettyjen vaatimusten mukaisia.
                  
               
                     (2)
                  
                  
                     Komissio pyysi 9 päivänä heinäkuuta 2009 päivätyllä kirjeellä M/445 Euroopan standardointikomiteaa (CEN) ja Euroopan sähkötekniikan standardointikomiteaa (Cenelec) laatimaan uusia ja tarkistamaan voimassa olevia yhdenmukaisia standardeja direktiivin 2009/48/EY tueksi.
                  
               
                     (3)
                  
                  
                     Direktiivin 2009/48/EY liitteessä II olevan III osan 13 kohdassa vahvistetaan 19:lle leluissa tai lelujen rakenneosissa esiintyvälle aineelle siirtymisen raja-arvot, joita ei saa ylittää. Näitä siirtymisen raja-arvoja ei kuitenkaan sovelleta, jos vaara on mahdollista sulkea pois, esimerkiksi siten, ettei yhtä tai useampaa ainetta mahdollisesti sisältävään lelun rakenneosaan pääse käsiksi.
                  
               
                     (4)
                  
                  
                     CEN tarkisti 9 päivänä heinäkuuta 2009 päivätyn pyynnön M/445 perusteella eräiden aineiden siirtymistä koskevaa yhdenmukaistettua standardia EN 71-3:2013+A3:2018, jonka viitetiedot on julkaistu Euroopan unionin virallisessa lehdessä (3). Tarkoituksena oli muuttaa siinä kuvattuja testausmenetelmiä siten, että niissä otetaan huomioon viimeaikainen kehitys tekniikan ja tieteen alalla. Tämän kehityksen myötä esimerkiksi kromi VI:n ja orgaanisten tinayhdisteiden mittaaminen on tarkentunut ja testauksen koeolosuhteita voidaan hallita paremmin. Lisäksi standardin EN 71-3 rakenteen parantaminen helpottaa sen soveltamista käytännössä. Tämän seurauksena hyväksyttiin eräiden aineiden siirtymistä koskeva yhdenmukaistettu standardi EN 71‐3:2019.
                  
               
                     (5)
                  
                  
                     Komissio ja CEN ovat yhdessä arvioineet, vastaako CENin laatima eräiden aineiden siirtymistä koskeva yhdenmukaistettu standardi EN 71-3:2019 heinäkuun 9 päivänä 2009 päivättyä pyyntöä M/445.
                  
               
                     (6)
                  
                  
                     Yhdenmukaistettu standardi EN 71-32019 vastaa niitä vaatimuksia, jotka sen on tarkoitus kattaa ja jotka esitetään direktiivissä 2009/48/EY. Näin ollen on aiheellista julkaista kyseisen standardin viitetiedot Euroopan unionin virallisessa lehdessä.
                  
               
                     (7)
                  
                  
                     Yhdenmukaistettu standardi EN 71-3:2019 korvaa yhdenmukaistetun standardin EN 71-3:2013+A3:2018. Näin ollen on aiheellista poistaa kyseisen standardin viitetiedot Euroopan unionin virallisesta lehdestä. Jotta valmistajilla olisi riittävästi aikaa mukauttaa tuotteensa yhdenmukaistetun standardin EN 71-3:2019 tarkistettuihin eritelmiin, on syytä lykätä yhdenmukaistetun standardin EN 71-3:2013+A3:2018 viitetietojen poistamista.
                  
               
                     (8)
                  
                  
                     Selkeyden ja järkeistämisen vuoksi olisi julkaistava yhdessä säädöksessä täydellinen luettelo direktiivin 2009/48/EY tueksi laadituista yhdenmukaistetuista standardeista, jotka täyttävät vaatimukset, jotka niiden on tarkoitus kattaa. Siksi Euroopan unionin virallisessa lehdessä (4) toistaiseksi julkaistujen eurooppalaisten standardien viitetiedot olisi sisällytettävä tähän päätökseen. Näin ollen on myös kumottava komission täytäntöönpanopäätös (EU) 2019/1254 (5).
                  
               
                     (9)
                  
                  
                     Yhdenmukaistetun standardin noudattaminen luo olettamuksen vastaavien unionin yhdenmukaistamislainsäädännössä asetettujen olennaisten vaatimuksien täyttymisestä siitä päivästä alkaen, jona standardin viitetiedot on julkaistu Euroopan unionin virallisessa lehdessä. Sen vuoksi tämän päätöksen olisi tultava voimaan päivänä, jona se julkaistaan,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Julkaistaan Euroopan unionin virallisessa lehdessä direktiivin 2009/48/EY tueksi laadittujen leluja koskevien yhdenmukaistettujen standardien viitetiedot, jotka luetellaan tämän päätöksen liitteessä I.
         
         
            2 artikla
            Poistetaan Euroopan unionin virallisesta lehdestä direktiivin 2009/48/EY tueksi laadittujen leluja koskevien yhdenmukaistettujen standardien viitetiedot, jotka luetellaan tämän päätöksen liitteessä II, kyseisessä liitteessä esitetyistä päivämääristä lähtien.
         
         
            3 artikla
            Kumotaan täytäntöönpanopäätös (EU) 2019/1254.
         
         
            4 artikla
            Tämä päätös tulee voimaan päivänä, jona se julkaistaan Euroopan unionin virallisessa lehdessä.
         
         
            Tehty Brysselissä 15 päivänä lokakuuta 2019.
            
               
                  Komission puolesta
               
               
                  Puheenjohtaja
               
               Jean-Claude JUNCKER
            
         
         
            (1)  EUVL L 316, 14.11.2012, s. 12.
         
            (2)  Euroopan parlamentin ja neuvoston direktiivi 2009/48/EY, annettu 18 päivänä kesäkuuta 2009, lelujen turvallisuudesta (EUVL L 170, 30.6.2009, s. 1).
         
            (3)  EUVL C 282, 10.8.2018, s. 3.
         
            (4)  Komission tiedonanto lelujen turvallisuudesta annetun Euroopan parlamentin ja neuvoston direktiivin 2009/48/EY täytäntöönpanosta (EUVL C 282, 10.8.2018, s. 3).
         
            (5)  Komission täytäntöönpanopäätös (EU) 2019/1254, annettu 22 päivänä heinäkuuta 2019, Euroopan parlamentin ja neuvoston direktiivin 2009/48/EY tueksi laadituista lelujen turvallisuutta koskevista yhdenmukaistetuista standardeista (EUVL L 195, 23.7.2019, s. 43).
      
      
         
            LIITE I
            
                        N:o
                     
                     
                        Standardin viitetiedot
                     
                  
                        1.
                     
                     
                        EN 71-1:2014+A1:2018 Lelujen turvallisuus – Osa 1: Mekaaniset ja fysikaaliset ominaisuudet
                     
                  
                        2.
                     
                     
                        EN 71-2:2011+A1:2014 Lelujen turvallisuus – Osa 2: Syttyvyys
                     
                  
                        3.
                     
                     
                        EN 71-3:2019 Lelujen turvallisuus – Osa 3: Eräiden alkuaineiden siirtyminen
                     
                  
                        4.
                     
                     
                        EN 71-4:2013 Lelujen turvallisuus – Osa 4: Kemian kokeilusarjat ja vastaavat tuotteet
                     
                  
                        5.
                     
                     
                        EN 71-5:2015 Lelujen turvallisuus – Osa 5: Kemialliset lelut (lelusarjat) kokeilusarjoja lukuun ottamatta
                     
                  
                        1.
                     
                     
                        EN 71-7:2014+A2:2018 Lelujen turvallisuus – Osa 7: Sormivärit. Vaatimukset ja testausmenetelmät
                        Huomautus: Sallitun lisäaineen klimbatsolin osalta (tämän standardin liitteen B taulukossa B.1 oleva 22 kohta) vaatimustenmukaisuusolettamaa sovelletaan suurimpaan sallittuun pitoisuuteen, joka on 0,2 % (ei 0,5 %). Tämä perustuu kuluttajien turvallisuutta käsittelevän tiedekomitean (SCCS) asiakirjaan ”ADDENDUM to the Opinion on Climbazole (P64) ref. SCCS/1506/13”, joka hyväksyttiin sen jälkeen, kun CEN julkaisi standardin.
                        https://ec.europa.eu/health/sites/health/files/scientific_committees/consumer_safety/docs/sccs_o_212.pdf
                     
                  
                        2.
                     
                     
                        EN 71-8:2018 Lelujen turvallisuus – Osa 8: Kotikäyttöön tarkoitetut aktiivilelut
                     
                  
                        3.
                     
                     
                        EN 71-12:2013 Lelujen turvallisuus – Osa 12: N-nitrosoamiinit ja N-nitrosoituvat aineet
                     
                  
                        4.
                     
                     
                        EN 71-13:2014 Lelujen turvallisuus – Osa 13: Hajulautapelit, kosmetiikan harrastepakkaukset ja makupelit
                     
                  
                        5.
                     
                     
                        EN 71-14:2018 Lelujen turvallisuus – Osa 14: Kotikäyttöön tarkoitetut trampoliinit
                     
                  
                        6.
                     
                     
                        EN 62115:2005 Sähkölelut – Turvallisuus
                        IEC 62115:2003 (Muutettu) + A1:2004
                        EN 62115:2005/A11:2012/AC:2013
                        EN 62115:2005/A11:2012
                        EN 62115:2005/A12:2015
                        EN 62115:2005/A2:2011/AC:2011
                        EN 62115:2005/A2:2011
                        IEC 62115:2003/A2:2010 (Muutettu)
                     
                  
      
      
         
            LIITE II
            
                        N:o
                     
                     
                        Standardin viitetiedot
                     
                     
                        Peruuttamispäivä
                     
                  
                        1.
                     
                     
                        EN 71-3:2013+A3:2018 Lelujen turvallisuus – Osa 3: Eräiden alkuaineiden siirtyminen
                     
                     
                        [Lisätään päivämäärä, joka on 6 kuukautta tämän täytäntöönpanopäätöksen hyväksymisestä muodossa 0. [...]kuuta 0000]
                        
                     
                  
                        2.
                     
                     
                        EN 71-14:2014+A1:2017 Lelujen turvallisuus – Osa 14: Kotikäyttöön tarkoitetut trampoliinit
                     
                     
                        22. tammikuuta 2020